2008 m. Italijos Grand Prix

2008 m. Italijos Grand Prix – 14-tasis 2008 m. sezono Formulės 1 Grand Prix (GP), kuris vyko rugsėjo 12-14 d. Monzos trasoje.

Pernai metais lenktynes laimėjo McLaren narys Fernando Alonso, o antras buvo Lewis Hamiltonas. Paskutinė Ferrari pergalė čia buvo pasiekta 2006 m. Tais metais nugalėjo Michaelis Schumacheris ir po pergalės pranešė apie savo pasitraukimą iš Formulės 1 lenktynių. 

Dar du Italijos GP laimėtojai šiuo metu lenktyniaujantys Formulėje 1 yra Rubensas Barrichello čia laimėjęs 2002 ir 2004 m., bei Davidas Coulthardas (1997 m. su McLaren).

 Prieš Grand Prix 

 Orų prognozė 
Savaitgalį Monzoje vyraus lietingi ir vėsūs orai, šeštadienį ir sekmadienį itin. Lietaus tikimybė yra nuo 60 iki 90 proc. Penktadienį oro temperatūra sieks 26 °C laipsnius šilumos, šeštadienį – 23 °C, o sekmadienį – vos 17 °C. Sekmadienį vykstančias lenktynes turėtų pagyvinti pastebimi temperatūros svyravimai.Italijos GP: orų prognozė 

 Penktadienio treniruotės 
 Pirmoji dalis 
Penktadienio treniruotėse, kurių dalis vyko lyjant lietui, pirmas buvo Force India komandos narys Adrianas Sutilas (1:32.842). Antras liko Honda brazilas Rubensas Barrichello (1:33.428), o trečias - kitas Force India narys Giancarlo Fisichella (1:33.695). Įpusėjus treniruotei lietus buvo susilpnėjęs, tačiau likus 20 min, iki jų pabaigos prasidėjo stipri liūtis, dėl kurios treniruotės pasibaigė anksčiau laiko.

 Antroji dalis 
Antroje treniruotėje trasa po truputį džiuvo, tad ir laikai, pasiekti pilotų, buvo žymiai geresni, nei pirmoje dalyje. Greičiausias buvo Ferrari narys Felipe Massa (1:23.861). Antrą ir trečią vietas užėmė BMW-Sauber ekipos pilotai - Nickas Heidfeldas (1:23.931) ir Robertas Kubica 1:23.947).

 Šeštadienio treniruotės 
Šeštadienio treniruočių metu vėl trasa buvo šlapia ir nuolat lijo lietus. Pirmą vietą treniruočių pradžioje ne itin šlapioje trasoje buvo Toyota pilotas Timo Glockas (1:35.464). Antras liko Toro Rosso vokietis Sebastianas Vettelis (1:36.129), o trečias Nico Rosbergas (1:36.347) iš Williams.

 Kvalifikacija 
Nuolat lyjant lietui kvalifikacijoje tuo puikiai pasinaudojo Toro Rosso ekipa, kuri pelnė pirmąją Pole poziciją savo istorijoje. Tai padarė jaunasis vokietis Sebastianas Vettelis, kuriam tai taip pat buvo geriausias rezultatas jo karjeroje. Kitas ekipos narys Sebastien Bourdais užėmė 4 vietą. Antras kvalifikacijoje liko McLaren ekipai atstovaujantis suomis Heikki Kovalainenas. Trečias liko Markas Webberis su Red Bull komandos. Visų nuostabai sezono lyderiams lietus labai sutrukdė nuvažiuoti greitus ratus. Felipe Massa liko šeštas, o Lewis Hamiltonas ir Kimi Raikkonenas net nepateko į trečiąją kvalifikacijos dalį. Britas liko 15, Raikkonenas - 14 vietose.

VietaNumerisPilotasKomanda1 dalis2 dalis3 dalisStarto vieta115 Sebastian VettelToro Rosso-Ferrari1:35.4641:35.8371:37.5551223 Heikki KovalainenMcLaren-Mercedes1:35.2141:35.8431:37.6312310 Mark WebberRed Bull-Renault1:36.0011:36.3061:38.1173414 Sébastien BourdaisToro Rosso-Ferrari1:35.5431:36.1751:38.445457 Nico RosbergWilliams-Toyota1:35.4851:35.8981:38.767562 Felipe MassaFerrari1:35.5361:36.6761:38.8946711 Jarno TrulliToyota1:35.9061:36.0081:39.152785 Fernando AlonsoRenault1:36.2971:36.5181:39.7518912 Timo GlockToyota1:35.7371:36.5251:39.7879103 Nick HeidfeldBMW Sauber1:35.7091:36.6261:39.90610114 Robert KubicaBMW Sauber1:35.5531:36.697111221 Giancarlo FisichellaForce India-Ferrari1:36.2801:36.69812139 David CoulthardRed Bull-Renault1:36.4851:37.28413141 Kimi RäikkönenFerrari1:35.9651:37.522141522 Lewis HamiltonMcLaren-Mercedes1:35.3941:39.265151617 Rubens BarrichelloHonda1:36.51016176 Nelson Piquet Jr.Renault1:36.63017188 Kazuki NakajimaWilliams-Toyota1:36.653181916 Jenson ButtonHonda1:37.006192020 Adrian SutilForce India-Ferrari1:37.41720

 Lenktynės 
Kaip ir šeštadienį, per lenktynes puikiai pasirodė Toro Rosso ekipos narys Sebastianas Vettelis. Jis be didesnių problemų per lietų vykusiose lenktynėse finišą pasiekė pirmas. Jo ekipos draugas Sebastianas Bourdais, turėjęs startuoti iš 4 vietos, starto metu susidūrė su bolido gedimais, tad turėjo startuoti iš paskutinės vietos. Antras finišavo McLaren suomis Heikki Kovalainenas, nesugebėjęs pasipriešinti puikiai važiavusiam jaunajam vokiečiui. Trečias kiek netikėtai finišavo lenkas Robertas Kubica. Sezono lyderiai jau kvalifikacijoje susidūrę su problemomis jų neišvengė ir lenktynėse. Suomis Kimi Raikkonenas nesugebėjo pakilti iki taškų - jis baigė lenktynes devintas. Jo komandos draugas Felipe Massa finišavo, kaip ir startavo, šeštoje vietoje. Jo konkurentas sezone britas Lewis Hamiltonas, startavęs tik iš 14 vietos, sugebėjo pakilti iki taškų zonos - į 7 vietą. Po šių lenktynių vienu tašku sezone pirmauja britas, o Massa lieka antras. Ferrari pranašumas prieš McLaren sumažėjo iki 15 taškų.

 Vieta  Numeris  Pilotas  Komanda  Ratai  Laikas  Starto vieta  Taškai 1 15   Sebastian Vettel  Toro Rosso-Ferrari 53 1:26:47.494 1 10 2 23   Heikki Kovalainen  McLaren-Mercedes 53 +12.512 2 8 3 4   Robert Kubica  BMW Sauber 53 +20.471 11 6 4 5   Fernando Alonso  Renault 53 +23.903 8 5 5 3   Nick Heidfeld  BMW Sauber 53 +27.748 10 4 6 2   Felipe Massa  Ferrari 53 +28.816 6 3 7 22   Lewis Hamilton  McLaren-Mercedes 53 +29.912 15 2 8 10   Mark Webber  Red Bull-Renault 53 +32.048 3 1 9 1   Kimi Räikkönen  Ferrari 53 +39.468 14  10 6   Nelson Piquet Jr.  Renault 53 +54.445 17  11 12   Timo Glock  Toyota 53 +58.888 9  12 8   Kazuki Nakajima  Williams-Toyota 53 +1:02.015 18  13 11   Jarno Trulli  Toyota 53 +1:05.954 7  14 7   Nico Rosberg  Williams-Toyota 53 +1:08.635 5  15 16   Jenson Button  Honda 53 +1:13.370 19  16 9   David Coulthard  Red Bull-Renault 52 +1 ratas 13  17 17   Rubens Barrichello  Honda 52 +1 r. 16  18 14   Sébastien Bourdais  Toro Rosso-Ferrari 52 +1 r. 4  19 20   Adrian Sutil  Force India-Ferrari 51 +2 r. 20  Neb. 21   Giancarlo Fisichella  Force India-Ferrari 11 Avarija 12 

Kazuki Nakajima ir Jensonas Buttonas pradėjo lenktynes iš techninio aptarnavimo zonos.

 Kita 
 Pirmąją pole poziciją ir pergalę savo karjeroje pelnė Sebastianas Vettelis ir Toro Rosso ekipa.
 Vettelis pagerino jauniausio pole pozicijos ir lenktynių laimėtojo rekordus - tai jis padarė būdamas 21 m. 72 ir 73 dienų amžiaus atitinkamai.
 Nuo 1997 m. sezono Toro Rosso ekipa tapo pirmąja italų komanda laimėjusia GP išskyrus Ferrari.
 Toro Rosso taip pat tapo pirmąja ne gamintojo komanda laimėjusia GP nuo 2003 m. Brazilijos GP.
 Tai buvo pirmoji Ferrari variklių pergalė (neskaitant pačios Ferrari).

 Išnašos 

 Nuorodos 

Mykolo Krasnicko straipsnis apie Italijos GP 

Kategorija:Formulės 1 Grand Prix
Kategorija:Italijos automobilių lenktynės